CELEX: 62011CA0370
Language: lt
Date: 2012-05-10 00:00:00
Title: Byla C-370/11: 2012 m. gegužės 10 d. Teisingumo Teismo (šeštoji kolegija) sprendimas byloje Europos Komisija prieš Belgijos Karalystę (Valstybės įsipareigojimų neįvykdymas — EEE susitarimo 36 ir 40 straipsniai — Diskriminacinė tvarka, pagal kurią apmokestinamas turto vertės padidėjimas, gautas atpirkus Norvegijoje ir Islandijoje įsteigtų ir pagal Direktyvą 85/611/EEB neleidžiamų kolektyvinio investavimo subjektų akcijas)

30.6.2012   
            
            
               LT
            
            
               Europos Sąjungos oficialusis leidinys
            
            
               C 194/5
            
         2012 m. gegužės 10 d. Teisingumo Teismo (šeštoji kolegija) sprendimas byloje Europos Komisija prieš Belgijos Karalystę
   
   (Byla C-370/11) (1)
   
   (Valstybės įsipareigojimų neįvykdymas - EEE susitarimo 36 ir 40 straipsniai - Diskriminacinė tvarka, pagal kurią apmokestinamas turto vertės padidėjimas, gautas atpirkus Norvegijoje ir Islandijoje įsteigtų ir pagal Direktyvą 85/611/EEB neleidžiamų kolektyvinio investavimo subjektų akcijas)
   2012/C 194/07
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama W. Mölls
   
      Atsakovė: Belgijos Karalystė, atstovaujama J.-C. Halleux ir M. Jacobs
   
      Dalykas
   
   Valstybės įsipareigojimų neįvykdymas — Europos ekonominės erdvės susitarimo 36 ir 40 straipsnių pažeidimas — Diskriminacinė tvarka, pagal kurią apmokestinamas turto vertės padidėjimas, gautas atpirkus Norvegijoje ir Islandijoje įsteigtų ir pagal Direktyvą 85/611/EEB neleidžiamų kolektyvinio investavimo subjektų akcijas
   
      Rezoliucinė dalis
   
   
               1.
            
            
               Palikusi galioti normas, pagal kurias turto vertės padidėjimas, gautas atpirkus kolektyvinio investavimo subjektų, kurių daugiau nei 40 % turto investuota į skolos dokumentus ir kurie neturi leidimo, išduodamo pagal 1985 m. gruodžio 20 d. Tarybos direktyvą 85/611/EEB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIAVPS), derinimo, akcijas, neapmokestinamas, jeigu šie subjektai įsteigti Belgijoje, o turto vertės padidėjimas, gautas atpirkus Norvegijoje ir Islandijoje įsteigtų tokių subjektų akcijas — apmokestinamas, Belgijos Karalystė neįvykdė įsipareigojimų pagal 1992 m. gegužės 2 d. Europos ekonominės erdvės susitarimo 40 straipsnį.
            
         
               2.
            
            
               Priteisti iš Belgijos Karalystės bylinėjimosi išlaidas.
            
         
      (1)  OL C 290, 2011 10 1.